„Dorinţa mea e să mă pregătesc în consiliere pastorală tocmai pentru a putea să-i spijin pe cei care au probleme de natură emoţională, spirituală, care se pot trata inclusiv prin metode religioase. Pe viitor s-ar putea să mă înscriu chiar la facultate, dar momentan m-am înscris la master, pentru a putea fi cât mai repede aproape de cei care au nevoie de sprijin. (...) În faţa morţii, nu există atei. Dumnezeu ne aduce la un moment dat în faţa lui“, a explicat Elena Udrea la RTV.

Aplecarea fostului ministru spre religie a început să fie subliniatş din vară, când Udrea explica faptul că ţine post.

„Este o nouă zi de care ne putem bucura! Aţi zâmbit când v-aţi trezit? Aţi mulţumit lui Dumnezeu (sau Universului, Energiei Universale) care ne da ocazia de a fi şi astăzi fericiţi? În capitolul 9 din Sistemul Maestrului, Haanel spune că cele trei lucruri care ne fac fericiţi sunt Sănătatea, Bogăţia şi Iubirea. Toţi vrem să fim sănătoşi pentru că nu se poate să fii fericit dacă ai o suferinţa a trupului, toţi vrem să fim bogaţi, chiar dacă pentru fiecare bogăţia poate însemna mai mult sau mai puţin, poate fi mai degrabă materială sau spirituală,(dar toţi dorim să ne putem satisface nevoile materiale)şi, toţi vrem să fim iubiţi şi să iubim. Sentimentul de iubire poate fi manifestat faţă de orice, fiinţe ori lucruri, important este să ne facă să vibram pentru că, cu cât emanam mai multă iubire cu atât se întoarce înzecit la noi“, scria Elena Udrea, pe pagina sa de Facebook, la 3 august.

În prima zi din postul Sfintei Marii, Udrea a făcut meditaţie, a citit Primul Paraclis al Maicii Domnului, a băut cafea cu lapte de migdale şi a mâncat prune şi pepene.

„Întorcăndu-mă la lucrurile importante, celor care mă întreabă cum ar fi o zi de Post în înţelegerea mea, o descriu pe cea de astăzi: -citesc Primul Paraclis al Maicii Domnului, am făcut 15-20 minute de meditaţie, o să fac o faptă bună, am băut dimineaţă cafea cu lapte de migdale şi am mâncat prune deshidratate, la prânz pepene roşu, mai târziu tot pepene roşu, multă apa plată şi am mâncat prune deshidratate“, scria Elena Udrea, pe pagina sa de Facebook.